Расправа паліцэйскіх над мірнымі грамадзянамі падчас галасавання 1 кастрычніка вельмі радыкалізавала каталонскую грамадскасць, якая ўсё часцей бачыць у CUP адзінага паслядоўнага змагара за незалежнасць. У сувязі з гэтым іспанская прэса іранізуе: маўляў, мы назіраем сітуацыю, падобную на тую, што была ў Расіі сто гадоў таму. Тады дэмакратычныя партыі накшталт эсэраў або сацыял-дэмакратаў актыўна разбуралі інстытуты царскай Расіі, не ведаючы, што ствараюць глебу для трыумфальнага выхаду на арэну бальшавікоў, якія бачылі ўсю дэмакратыю ў труне.